వరుణప్రియ రాగం

వరుణప్రియ రాగము కర్ణాటక సంగీతం లో ఒక రాగము. కర్ణాటక సంగీతంలోని 72 మేళకర్త రాగాల వ్యవస్థలో ఇది 24వ రాగం. ముత్తుస్వామి దీక్షితుల కర్ణాటక సంగీత పాఠశాలలో ఈ రాగాన్ని "వీర వసంతం" అని పిలుస్తారు. వరుణప్రియ రాగానికి జన్య రాగములు లేవు.

రాగ లక్షణాలు 

 ఆరోహణ: స రి గ మ ప ధ ని స
 S R2 G2 M1 P D3 N3 S

 అవరోహణ: స ని ధ ప మ గ రి స
S N3 D3 P M1 G2 R2 S

ఈ రాగంలోని స్వరాలు : చతుశ్రుతి రిషభం, సాధారణ గాంధారం, శుద్ధ మధ్యమం, షట్‍శృతి ధైవతం, కాకళి నిషాధం. ఈ సంపూర్ణ రాగం లో ఏడు స్వరాలు ఉంటాయి. ఇది 60 వ మేళకర్త రాగమైన నీతివతి రాగము నకు శుద్ధ మధ్యమ సమానం.

ఉదాహరణలు
ఈ రాగంలోని కొన్ని ప్రసిద్ధిచెందిన రచనలు.
 ఏమని పొగడుదు - త్యాగరాజు కీర్తన
 సమాశ్రయామి సదా -మంగళంపల్లి బాలమురళీకృష్ణ 
 సింగార కుమారీ - కోటేశ్వర అయ్యర్
వీరవసంత త్యాగరాజ - ముత్తుస్వామి దీక్షితులు (వీరవసంతం రాగంలో)

మూలాలు

మేళకర్త రాగాలు